ທ່ານ ດີງເທຮີງ ຕ້ອນຮັບຮອງປະທານຄະນະບໍລິຫານງານສູນກາງພັກກອມມູນິດ ຍີ່ປຸ່ນ YasuoOgata
ທ່ານ ດີງເທຮີງ ຜູ້ປະຈຳການຄະນະເລຂາທິການ
(ພາບ: VGP)
ຕອນບ່າຍວັນທີ 16/03 ຢູ່ສຳນັກງານສູນກາງພັກ, ຜູ້ປະຈຳການຄະນະເລຂາທິການທ່ານ ດີງເທຮີງ ໄດ້ໃຫ້ການຕ້ອນຮັບ ທ່ານ Yasuo Ogata ຮອງປະທານຄະນະປະທານຄະນະບໍລິຫານງານສູນກາງພັກກອມມູນິດ ຍີ່ປຸ່ນ. ທີ່ການຕ້ອນຮັບ, ທ່ານ ດີງເທຮີງ ສະເໜີ 2 ພັກສືບຕໍ່ເພີ່ມທະວີການຮ່ວມມື 2 ຝ່າຍ, ແລກປ່ຽນທິດສະດີ ແລະ ບົດຮຽນພຶດຕິກຳຕົວຈິງ; ພ້ອມທັງ, ເພີ່ມທະວີການສົມທົບກັນຢູ່ບັນດາເວທີປາໄສໃນພາກພື້ນ ແລະ ສາກົນຢ່າງມີປະສິດທິຜົນ.
ສ່ວນທ່ານ Yasuo Ogata ຢືນຢັນວ່າ: ພັກກອມມູນິດ ຍີ່ປຸ່ນ ຈະເຮັດຈົນສຸດຄວາມສາມາດຂອງຕົນ ເພື່ອປະກອບສ່ວນຢ່າງຕັ້ງໜ້າເຂົ້າການພັດທະນາສາຍພົວພັນມິດຕະພາບລະຫວ່າງ 2 ປະເທດໃນໄລຍະຈະມາເຖິງ.
ກ່ອນໜ້ານັ້ນ, ໃນຕອນເຊົ້າວັນທີ 16/03, ຄະນະຜູແທນພັກກອມມູນິດ ຫວຽດນາມ ໂດຍທ່ານ ຮ່ວາງບີງກວນ ຫົວໜ້າຄະນະພົວພັນຕ່າງປະເທດສູນກາງ ເປັນຫົວໜ້າຄະນະ ດຳເນີນການເຈລະຈາກກັບຄະນະຜູ້ແທນພັກກອມມູນິດ ຍີ່ປຸ່ນ ໂດຍທ່ານ Yasuo Ogata ຮອງປະທານຄະນະປະທານ, ຫົວໜ້າຄະນະສາກົນພັກກອມມູນິດ ຍີ່ປຸ່ນ ເປັນຫົວໜ້າຄະນະ. ທີ່ການພົບປະເຈລະຈາ 2 ຝ່າຍໄດ້ແຈ້ງໃຫ້ກັນຊາບ ສະພາບການສັງລວມຂອງແຕ່ລະພັກ, ແຕ່ລະປະເທດ, ແລກປ່ຽນຄຳເຫັນກ່ຽວກັບບັນດາບັນຫາພາກພື້ນ ແລະ ສາກົນເຊິ່ງຕ່າງຝ່າຍຕ່າງມີຄວາມສົນໃຈ. 2 ຝ່າຍເຫັນດີເປັນເອກະພາບຍູ້ແຮງການພົວພັນຮ່ວມມືຫລາຍດ້ານ, ໃນນັ້ນ ເພີ່ມທະວີການພົບປະແລກປ່ຽນ, ຮັກສາກົນໄກແລກປ່ຽນທິດສະດີ ແລະ ສົມທົບກັນໃນບັນດາເວທີປາໄສພັກການເມືອງຫລາຍຝ່າຍ. 2 ຝ່າຍກໍ່ແລກປ່ຽນກ່ຽວກັບບັນດາການຜັນແປຢ່າງສັບສົນມໍ່ໆມານີ້ຂອງສະພາບການໃນພາກພື້ນ; ເນັ້ນໜັກວ່າບັນດາການຂັດແຍ້ງກັນບົນທະເລ ຄວນໄດ້ຮັບການແກ້ໄຂດ້ວຍສັນຕິວິທີ, ເໝາະສົມກັບກົດໝາຍສາກົນ ແລະ ຫຼັກການການປະພຶດຂອງພາກພື້ນ.
(ແຫຼ່ງຄັດຈາກ VOV)